स्वाइन फ्लू - २००९ में भारत में फैली महामारी
भारत के विभिन्न भागों में 2009 में स्वाइन फ्लू महामारी का प्रकोप हुआ था । भारत सरकार ने मार्च में , संयुक्त राज्य अमेरिका और मैक्सिको में ,एच 1 एन 1 वायरस के प्रकोप के तुरंत बाद, हवाई अड्डों पर, स्वाइन फ्लू से प्रभावित देशों से आने वाले लोगों की जाँच शुरू कर दी थी । भारत में फ्लू का पहला मामला 13 मई को हैदराबाद हवाई अड्डे पर पाया गया था, जब अमेरिका से भारत की यात्रा करने वाले एक व्यक्ति को एच 1 एन 1 पॉजिटिव पाया गया था। इसके बाद,फ्लू की पुष्टि के अधिक मामले सामने आए और जैसे ही अगस्त की शुरुआत में फ्लू के संक्रमण की दर बढ़ी, भारत में पुणे में स्वाइन फ्लू के कारण पहली मौत का मामला भी सामने आया लोगों में इस बीमारी का आतंक फैलने लगा। 24 मई 2010 तक, 1035 मौतों के साथ स्वाइन फ्लू के 10193 मामलों की पुष्टि हुई । H1N1 के खिलाफ काम करने वाली एकमात्र ज्ञात दवा ( टैमीफ्लू )सामान्य मेडिकल स्टोर में नहीं बेची जा रही थी अन्यथा दवाई का अत्यधिक उपयोग उसके प्रतिजीवी प्रतिरोध ( एंटीबायोटिक प्रतिरोध) को विकसित कर सकता था । सरकार को डर था कि लोग बिना किसी कारण के भी , इसकी दवाई खा सकते हैं, जिससे वायरस इलाज के लिए प्रतिरोधी हो जाएगा। राज्य शासन व्यवस्था के सामने समस्या यह थी कि देश भर से फ्लू संक्रमित मामले आ रहे थे स्वाइन फ्लू के कई महीनों के बाद टैमीफ्लू या ओसेल्टामिविर दवाईयों का सामान्य रूप भारतीय बाजार में उपलब्ध कराया गया था। नेटको फार्मा और स्ट्राइड्स आर्कोलैब्स जैसी कंपनियों ने ओसेल्टामिविर, नेटफ्लू और स्टारफ्लू के अपने सामान्य रूप् को लॉन्च किया । इन दवाओं को डॉक्टर द्वारा लिखे गये पर्चे के तहत ग्राहकों को उपलब्ध कराया गया था। 8 अगस्त 2010 को भारत सरकार के अनुसार देश में स्वाइन फ्लू से 1833 मौतें दर्ज़ की गई । एक जैव प्रौद्योगिकी फर्म ने, 18 अक्टूबर 2010 को , ' HNVAC ' ब्रांड नाम के तहत, भारत की पहली स्वदेशी रूप से विकसित, कोशिका संवर्धन (सेल कल्चर) की सहायता से, H1N1 स्वाइन फ्लू के वैक्सीन को प्रारंभ करने की ( लॉन्च की) घोषणा की ।